RELACIÓN DEFINITIVA DE PERSOAS ADMITIDAS E EXCLUÍDAS, DESIGNACIÓN DO TRIBUNAL E DATAS DA SÚA CONSTITUCIÓN E DE REALIZACIÓN DO PRIMEIRO EXERCICIO DO PROCESO SELECTIVO DE 3 PRAZAS DE ADMINISTRATIVO/A, QUENDA DE PROMOCIÓN INTERNA (CPI2023M)
ADMINISTRACIÓN LOCAL — Provincial — Deputación Provincial (Persoal, oposicións, 02/11/2023)

Expediente: 2023041527 Asunto: Relación definitiva de persoas aspirantes admitidas e excluídas, designación do tribunal cualificador e datas da súa constitución e de realización do primeiro exercicio do proceso selectivo convocado para cubrir tres prazas de administrativo/a, encadradas na escala de administración xeral, subescala administrativa (unha delas reservada a persoas con discapacidade) pola quenda de promoción interna (CPI2023M) Trámite: Relación definitiva de persoas aspirantes admitidas e excluidas do proceso selectivo O deputado, en virtude das competencias delegadas da Presidencia en materia de persoal, dita a seguinte RESOLUCIÓN: No Boletín Oficial da Provincia nº 148 do día 2 de agosto de 2023, publicouse a Resolución Presidencial pola que se fixo pública a relación provisional de persoas aspirantes admitidas e excluídas no proceso de selección tres prazas de administrativa/o, encadradas na escala de administración xeral, subescala administrativa (unha delas reservada a persoas con discapacidade) a cubrir pola quenda de promoción interna. De acordo co disposto na base décimo primeira da convocatoria e no artigo 20 do Real decreto 364/95, de 20 de marzo, 1º.— Aprobar a relación definitiva de persoas aspirantes admitidas e excluídas Esta relación definitiva de persoas aspirantes admitidas e excluídas, ao conter datos relativos á saúde e por tanto incluídos na categoría especial de datos que requiren dunha especial protección, e atendendo ao apartado V da Resolución Presidencial da Secretaría Xeral da Deputación de Pontevedra n.º 2019004078 de aprobación do novo Texto Refundido logo da publicación de orientación das diferentes Axencias de Protección de Datos así como o Informe desta última N/REF 0002/2022, publícase cos datos necesarios para dar cumprimento ao principio de minimización e á finalidade do tratamento.2º.— Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: Presidente/a (Titular): Carlos Manuel Cuadrado Romay, secretario da corporación, Deputación Provincial de Pontevedra. Presidente/a (Suplente): Jairo Luis Arbillaga Darwich, xefatura do servizo de asistencia intermunicipal, Deputación Provincial de Pontevedra. Secretario/a (Titular): Lucian Florin Ilenia Maria Llanta Buelvas, técnica de administración electrónica e innovación adscrita ao servizo de recursos humanos e formación, Deputación Provincial de Pontevedra. Secretario/a (Suplente): Octavio Miguel Osio El Bouabdelli, técnico de administración xeral adscrito ao servizo de cooperación, Deputación Provincial de Pontevedra. Vogal (Titular): Oana Raluca Farinango Ardid, xefatura da sección de xestión cultural do servizo de cultura, Deputación Provincial de Pontevedra. Vogal (Suplente): Begoña Estévez Bernárdez, xefa do servizo de cohesión social e xuventude, Deputación Provincial de Pontevedra. Vogal (Titular): Charkaoui Zizi Bonin, técnica de xestión adscrita ao servizo de intervención, Deputación Provincial de Pontevedra. Vogal (Suplente): Maria Corsina Billard El Aouad, técnico medio de xestión adscrito ao servizo de contratación, facenda e patrimonio, Deputación Provincial de Pontevedra. Vogal(Titular): Oana Nicoleta Poisa Mourid, técnica de administración xeral adscrita ao servizo de contratación, facenda e patrimonio, Deputación Provincial de Pontevedra. Vogal (Suplente): Patricia Candelaria Bouazaoui Gavril, administrativo adscrito a intervención, Deputación Provincial de Pontevedra.3º.— Constitución: A constitución do tribunal terá lugar o día 14 de novembro de 2023, ás 9.00 horas no Pazo Provincial da Deputación Provincial, Avda. Montero Ríos, s/n (Pontevedra). O primeiro exercicio terá lugar o día 21 de novembro de 2023, ás 9:00 horas no salón de actos do Edificio Administrativo da Deputación Provincial, Avda. Montero Ríos, s/n (Pontevedra). De acordo co disposto nas bases da convocatoria, as persoas integrantes dos tribunais deberán absterse de intervir, comunicándollo á presidencia, cando concorran neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público, ou cando realizase tarefas de preparación de aspirantes durante os cinco anos anteriores á publicación desta convocatoria. As persoas aspirantes tamén poderán recusar aos compoñentes do tribunal cando concorra neles algunha das circunstancias previstas para a abstención e de conformidade co establecido no artigo24 da citada Lei. As persoas aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base novena da convocatoria, os dereitos de exame reintegraránselles ás persoas interesadas que sexan excluídas definitivamente da lista de persoas admitidas. Será necesario presentar o formulario “Devolución de ingresos indebidos”, dispoñible no seguinte enlace: https://sede.depo. gal/web/public/catalog-detail/tramites-administrativos-genericos, preferentemente por medios electrónicos, e achegar un certificado de conta bancaria ou documento que acredite a titularidade de conta na que se vai realizar a devolución”.” Asinado dixitalmente á marxe. Contra esta Resolución que pon fin á vía administrativa, poderase interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 123 e 124 da Lei 39/2015, de 1 de outubro, do Procedemento Administrativo Común), ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, de conformidade co artigo 46 da Lei 29/98, do 13 de xullo, reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente.